[{"text_idx": "#000000", "text": "La vuelta de Javier Vizcai\u0301no"}, {"text_idx": "#000001", "text": "Bilbao Basque Fest jaialdiak 200 jarduera baino gehiago eskainiko ditu"}, {"text_idx": "#000002", "text": "Celebracio\u0301n de una romeri\u0301a vasca en una edicio\u0301n pasada de Bilbao Basque Fest."}, {"text_idx": "#000003", "text": "Bilbao Basque Fest jaialdia Bizkaiko hiriburura helduko da apirilaren 5ean eta lau egunez musika, dantza eta kultura izango dira protagonistak Bilboko kaleetan. Ekimen honen bederatzigarren edizioak 200 jarduera baino gehiago eskianiko ditu Aste Santuan turistek eta bilbotarrek hiriaz gozatzeko."}, {"text_idx": "#000004", "text": "Gasaren plaza eta Bizikidetasun plaza izango dira dantzak Bilbao basque FEST jaialdiaren ibilbideari ekiteko aukeratu dituen agertokiak. Hori horrela, ostegunean, apirilak 6, Kukai Dantza taldearen Gelajauziak (fragments) ikuskizun zirraragarria eskainiko da 20:30ean. Ikuskizunean eszena garaikideko bi artista handi bilduko dira: Jon Maya eta Cesc Gelabert. Bi dantzariek dantza klasikoaren kontzeptuak berrikusi dituzte gaur egungo ikuskizun bat sortzeko, Ne\u0301stor Barrenetxearen eszenografiarekin, zeinak bi MAX sari jaso zituen, besteak beste."}, {"text_idx": "#000005", "text": "Agertoki berean baina egun bat beranduago, ostiralean, apirilak 7, Lekittoko Deabruak taldeak ikusleak hipnotizatuko ditu Akelarre ikuskizunaren mugimendu erritmikoekin. Bertan, belagileek, sorginek eta Akerbeltz pertsonaiak arbasoen zeremonia hori ospatuko dute musika, sua eta piroteknia uztartuko dituen koreografia batekin."}, {"text_idx": "#000006", "text": "Beste alde batetik, Isozaki Dorreek inguratzen duten Bizikidetasun plaza agertoki bikaina izango da Kresala Dantza Taldearen body-art eta dantza ikuskizunaz gozatzeko apirilaren 7an, ostirala, 19:30ean. Talentua eta energia uztartuko dira Aztarnak izenburua duen lanean, eta dantza eta pintura nahastuko dituen aparteko erakustaldia izango da."}, {"text_idx": "#000007", "text": "Beste estilo batekin, Sekai konpainiak Breaking Beethoven lana aurkeztuko du agertoki berean, larunbatean, apirilak 8, 19:30ean. Lan horretan, ospe handiko musikari alemaniarraren konposizioak, break dance estiloa eta dantza garaikidea batuko dira ikuskizun bakarrean, eta ez du inor epel utziko."}, {"text_idx": "#000008", "text": "Bilbao Basque Fest jaialdiaz dantzatzen gozatu nahi duten pertsonek, hain zuzen ere, egunero egin ahal izango dute Gasaren plazan 19:00etan, erromerietan. Hasiberriak eta eskarmentudun dantzariak bilduko dira bertan euskal dantzak ikasteko asmoz. Ortzadar, Lorratz eta Gaztedi Dantzari Taldea arduratuko dira betiko musika jotzeaz, ikusleak dantzan jartzeko asmoz."}, {"text_idx": "#000009", "text": "Urtero bezala, tontor ospetsuenetako batera iritsiko da jaialdia: Artxanda Bilbao basque FEST jaialdiaren azken egunean, igandea, apirilak 9, milaka pertsona bilduko dira 12:00etan Inguma Dantza Taldearekin. Taldeak gure betiko dantzen pausoak erakutsiko dizkie bertaratzen diren guztiei, sagardoa eskuan dutela, euskal folklorearen atalik garrantzitsuenetako batez gozatu dezaten."}, {"text_idx": "#000010", "text": "\u201cEuskal zigilua\u201d duten barrez lehertzeko antzerkiak Bilborock jaialdiko arratsaldeak eta Erripa kaia bizituko ditu. Hala, \u201cHumor and Basque\u201d Bilborockera itzuliko da ostegunean, apirilaren 6an, 20:00etan, \u201cKiero ser vasco, palabra de catala\u0301n\u201d lanarekin, Rau\u0308l Supervia komikoarena. Katalunian jaio arren, komikoak euskaldun izateko baldintza guztiak betetzen ditu."}, {"text_idx": "#000015", "text": "Bilboko anfitrioiak klasikoek hiribilduaren historiaren berri emango digute modu berezi, atsegin eta dibertigarri batean San Antongo elizan hasiko diren ibilbide antzeztuetan, ostegunean, ostiralean eta larunbatean, apirilak 6, 7 eta 8, 12:00etatik aurrera. Alde Zaharreko kale nagusietatik eta Areatzatik ibiliko dira, eta istorio zirraragarriak eta gutxi ezagutzen diren berezitasunak kontatuko dizkigute."}, {"text_idx": "#000016", "text": "Bestalde, Mirentxu eta Begotxurekin ere beste ibilbide oso berezi bat egin ahal izango dute Bilboats itsasontzian Bilboko itsasadarretik. Bikote komikoak Frantziako Tourraren etapa guzti-guztiak hiribilduan egitea defendatuko du; izan ere, Tourraren hasierako etapa Bilbon izango da aurten. Lagun dibertigarriek ondo pentsatu dute dena: maskota, instalazioak eta inaugurazio-zeremonia, bai eta hiribilduaren ezaugarri arkitektonikoetan eta tradiziorik bilbotarrenetan oinarritutako txapelketako etapa berriak ere. Hori guztia Frantziako Tourra Bilboko Tour bihurtu dadin lortzeko."}, {"text_idx": "#000017", "text": "Ibilaldi antzeztuak ostegun, ostiral eta larunbatean \u2014apirilak 6, 7 eta 8\u2014 egin ahal izango dira 11:30ean, 12:30ean, 13:30ean, 16:30ean, 17:30ean eta 18:30ean. Txartelak (3 euro) Bilboatsen Pio Baroja plazako bulegoan eta webgune honetan daude eskuragarri: ."}, {"text_idx": "#000021", "text": "Cuatro jo\u0301venes muertos y un herido grave al precipitarse por un barranco un coche en Xove"}, {"text_idx": "#000024", "text": "Otras webs de Grupo Noticias"}]